SYNEX กลับมาอีกแล้ว!
SYNEX เป็นหุ้นที่นักลงทุนต้องพิจารณาให้ดีก่อนเข้าลงทุน เพราะเมื่อดูจากค่า P/E ที่ระดับ 15 เท่า และค่า P/BV ที่ระดับ 1.50 เท่า ย่อมทำให้หุ้นตัวนี้น่าลงทุนอยู่วันยันค่ำ เพราะระดับดังกล่าวไม่ได้สูงเกินไปและยังอยู่ในจุดที่สามารถคาดหวังผลตอบแทนจากราคาหุ้น ณ ตอนี้ได้อีก 10-20%
27 มิ.ย. 2558

สภาแมงเม่า: ดร.สมชาย
 
คุณสมหมาย จากบางอ้อ กรุงเทพฯ พูดถึงสถานการณ์ของหุ้น SYNEX หรือบริษัท ซินเน็ค (ประเทศไทย) จำกัด (มหาชน) ในช่วงที่ผ่านมาเป็นหุ้นที่น่าผิดหวัง ราคาหุ้นทรุดตัวลงมาเป็นปี จนไม่อยากจะเชื่อว่า ราคาหุ้นจะทรุดโทรมได้ขนาดนี้ เพราะเมื่อดูจากผลประกอบการที่ทำกำไรได้อย่างสม่ำเสมอ ผมเชื่อว่า หุ้นตัวนี้เป็นทางเลือกในการลงทุนที่คุ้มค่า จึงอยากให้อาจารย์ช่วยประเมินสถานการณ์ของหุ้นตัวนี้จะขึ้นได้นานแค่ไหน เนื่องจากไม่ไว้วางใจว่า ผลงานของบริษัทจะดีได้นานขนาดไหนนั่นเอง
 
ก่อนอื่นต้องบอกให้นักลงทุนทราบอีกครั้งว่า ถ้าไม่มั่นใจก็อย่าลงทุน เพราะสถานการณ์ของหุ้นแต่ละตัวไม่มีอะไรมาการันตรีความปลอดภัย โดยเฉพาะในช่วงที่ตลาดหุ้นไทยต้องเผชิญกับปัจจัยลบหลายเรื่อง ย่อมเป็นสถานการณ์ที่นักลงทุนต้องคิดให้ดีก่อนเข้าลงทุนทุกครั้ง
เนื่องจากหุ้นที่เห็นว่า ปรับตัวขึ้นแรง 2-3 วันติดต่อกัน ย่อมต้องมีอะไรที่เป็นตัวกระตุ้นมากเป็นพิเศษ ไม่เช่นนั้นราคาหุ้นจะทะยานอย่างร้อนแรงได้อย่างไร
ตรงนี้เองที่ทำให้อาจารย์มองหุ้น SYNEX หรือ บริษัท ซินเน็ค (ประเทศไทย) จำกัด (มหาชน) เป็นหุ้นที่นักลงทุนต้องพิจารณาให้ดีก่อนเข้าลงทุน เพราะเมื่อดูจากค่า P/E ที่ระดับ 15 เท่า และค่า P/BV ที่ระดับ 1.50 เท่า ย่อมทำให้หุ้นตัวนี้น่าลงทุนอยู่วันยันค่ำ เพราะระดับดังกล่าวไม่ได้สูงเกินไปและยังอยู่ในจุดที่สามารถคาดหวังผลตอบแทนจากราคาหุ้น ณ ตอนี้ได้อีก 10-20%
 
(หน่วย: ล้านบาท)
 
สาเหตุที่เป็นเช่นนั้นมาจากในช่วง 3-4 ปีที่แล้ว หุ้นตัวนี้เคยทะยานขึ้นไปถึงระดับ 5-6 บาท ซึ่งได้รับแรงหนุนจากผลประกอบการเติบโตอย่างมีนัยสำคัญ และเมื่อนำตัวแปรดังกล่าวมาเทียบกับสถานการณ์ในช่วงนี้จะเห็นว่า ทุกอย่างเหมือนกันอย่างกับถอดกันมา จึงทำให้เชื่อว่า หุ้นจะปรับตัวขึ้นไปถึงระดับดังกล่าวอีกครั้ง
ถึงกระนั้นอาจารย์ขอย้ำว่า นี่เป็นเพียงความเชื่อของคนส่วนหนึ่ง ขณะที่คนอื่นอาจเห็นต่างจากเรื่องดังกล่าวก็เป็นไปได้ ทั้งหมดจึงขึ้นอยู่กับนักลงทุนสามารถฉกฉวยโอกาสในการทำกำไรจากหุ้นตัวนี้ได้ดีขนาดไหน?
ที่สำคัญสุดคือ บทเรียนในอดีตมีให้จดจำ และป้องกันไม่ให้ทำผิดพลาดซ้ำสอง!
หากเข้าใจสัจธรรมในตรงนี้ การกลับมาของหุ้น SYNEX น่าจะเป็นช่องทางที่เกิดประโยชน์มากกว่านะครับ
…
 

กราฟประกอบข่าว: Aspen